钦定古今图书集成/明伦汇编/交谊典/第057卷 > 《上巳日吴野人烹蟹及吴化父兄弟宴集》
## 钦定古今图书集成/明伦汇编/交谊典/第057卷 > 《上巳日吴野人烹蟹及吴化父兄弟宴集》

王叔承

前溪雨足溪水新，夜涨桃花三尺春。三月三日日初
丽，浮玉流觞骄醉人。偶过杨柳桥西宅，鱼罾蟹簖当
门立。船头活蟹紫堪击，重欲满斤阔逾尺。主人藏蟹
真得宜，急流之下青笼垂。日饲稻子数百穗，枫落直
过桃花时。蜀椒吴盐落砧细，宝刀香腻春葱丝。雄者
白肪白于玉，圆脐剖出黄金脂。主人有蟹不卖钱，但
逢嘉客留斟酌。持螯岂慕尚方珍，长对杜康呼郭索。